Tervetuloa Sanaa naisilta -ohjelmaan. Olen Päivi Kauppi.
Mä oon Jumalan tytär, vaimo ja 7 pojan- ja myös hengellinen äiti.
Mun aiheena on: Kutsuttu perheenä.
Käsittelen tänään Joosuan kirjan 24. lukua, jaetta 15: -
Nyt on aika Kristuksen ruumiin nousta, -
ottaa paikkansa perheenä, loistaen Hänen kirkkautta ja kunniaa!
Voimme tehdä päätöksen. Joosua teki päätöksen ja julisti sen ääneen!
Mekin voimme päättää perheemme osalta ja julistaa sen ääneen!
Kyse on asiasta, minkä päätämme. Ei tunteesta, minkä koemme.
Päätös ei ole olosuhteista riippuvainen.
Olipa puolisosi tai perheesi tilanne millainen tahansa -
voit tehdä tulevaisuuteenne vahvasti vaikuttavan päätöksen: -
Minä ja minun perheeni palvelemme Herraa. Päätös lähtee meistä.
Tästä Raamatunlauseesta huomaamme: Päätös lähtee minusta.
Valloittaessamme Luvattua maatamme, omaa perhettämme, -
meidän tulee tarkistaa oman sydämemme tila.
Onko Jeesus ensimmäisellä sijalla elämässämme?
Voinko sanoa itsestäni: Minä palvelen Herraa.
Tähän päätökseen liittyy kuuliaisuutta ja kurinalaisuutta.
Elämämme tulisi heijastaa Häntä.
Tämä voi tapahtua vain oman elämämme pois antaen.
Johdamme perhettä esimerkillämme.
Perheemme tulee nähdä, että valintamme ja elämämme -
linjautuvat päätöksemme mukaisesti.
Jumala on ensimmäisellä sijalla ja kuten jae jatkuu: minun perheeni.
Rakkaus aina näyttää joltain, se ei ole tunne, vaan teon sana!
Tämä ei tarkoita täydellisyyttä, -
vaan perheen opetuslapseuttamista esimerkkimme kautta.
Itse tein tämän päätöksen uskoontuloni alussa.
Vihollinen yritti tuhota perheemme, -
ryöstää siltä isän erilaisten riippuvuuksien kautta.
Tähän en suostunut, vaan roikuin kiinni Jumalassa ja lupauksissaan.
Nuorena uskovana tämä oli ainoa kallio, jossa näin toivoa ja turvaa.
Se piti ja on pitänyt perheemme yhdessä ja voitokkaana.
Perheemme tulee nähdä, miten reagoimme vaikeuksiin, -
miltä uskomme silloin näyttää. Saako epätoivo ja epäusko nujertaa -
vai nousemmeko taistelemaan hyökkäyksiä vastaan?
Meidän tulee tunnustaa ja pyytää anteeksi omia virheitämme.
Jumala haastaa meitä selkeään rehellisyyteen.
On tärkeää, että voimme tunnistaa menneisyytemme -
ja käsitellä mahdolliset traumamme.
Vanhempien läpikäymättömät traumat siirtyvät oireina lapsille.
Olemme vanhimman poikamme kans- sa käyneet läpi menneisyyttämme.
Myös olosuhteita, joissa hän pikkupoikana joutui kasvamaan.
Olemme pyytäneet anteeksi.
On ollut tärkeää prosessoida asioita hänen kanssan -
heti kun se on ollut mahdollista, jo varhaisella iällä, -
ettei katkeruus pääsisi kasvamaan, -
eikä jäisi tunnetaakkaa nuoren harteille.
Asioiden läpikäyminen on lähentänyt meitä perheenä.
Olemme nauttineet poikamme anteeksiannon hedelmää.
Halusin perhekulttuurin, jossa virheitä ei lakaista maton alle.
Olen valmis pyytää myös omaa käytöstäni anteeksi, -
ja kohtaamaan virheeni ja laiminlyöntini.
Tässä on auttanut avoimuus siinä ja vaikeissa asioissa.
Vanhemmilla saattaa olla inhimillinen ajatus, -
että varjelemme lapsemme stressiltä ja paineilta.
He kyllä aistivat, jos vanhemmilla on vastoinkäymisiä.
Olen kokenut Herran johdattavan rehellisyyteen lasten kanssa.
Pitää olla viisautta tietää, koska ja miten asiat heille esitämme.
Noin 5 vuotta sitten perhettämme koetteli vaikea talouskriisi.
Rahat olivat vähissä pidemmän aikaa.
Vain Jumalan ihmeen kautta saimme jokapäiväisen leipämme.
Tänä aikana Herra opetti uskon asenteesta.
Kun heräsin aamuisin täynnä murhetta ja taakkaa, -
minulla oli vain kysymyksiä: Miksi näin? Missä Herra olet? Miksi et auta?
Asenteestani johtuen en juurikaan nähnyt ihmeitä.
Elämä oli selviämistä päivästä toiseen, taakka harteilla.
Huomasin, että kun voitin tämän asenteen ja katsoin ylös, -
pääsin ahdistuksesta kiitollisuuteen ja aloin julistaa Jumalan lupauksia -
niin päivä oli ihan täynnä ihmeitä!
Kaikki minussa oli valmis ottamaan Herran hyvän vastaan.
Mä otin Raamatun käteeni ja etsin minulle kuuluvia lupauksia.
Esimerkiksi Psalmi 37, jae 25 on voimallinen: -
"Olen ollut nuori ja olen vanhaksi tullut, mutta en ole nähnyt -
vanhurskasta hyljättynä enkä hänen lastensa kerjäävän leipää."
Eikä tullut yhtään päivää, etteikö meidän lapsilla olisi ollut ruokaa!
Suurperheellä on paljon tarpeita.
Pojat tarvitsivat uusia vaatteita, kenkiä ja rahaa harrastuksiinsa.
Opetimme lapset turvaamaan Jumalaan.
Opetimme myös turvaamaan Jumalaan meidän sijasta.
Kerroimme rehellisesti tilanteesta -
ja he näkivät käytännön ihmeitä päivittäin!
Aamuisin julistimme päivän tarpeet täytetyiksi -
ja he näkivät, miten Herra vastasi.
Miten voimallisia esirukoilijoita lapset ovatkaan!
Meidän 7-vuotias poikamme rukoili illalla perheellemme rahaa.
Herra oli täyttänyt hänet Hengellään ja hän oli alkanut puhua kielillä -Wau!
Samoihin aikoihin esikoisemme heräsi yöllä kovaan koulustressiin.
Hän oli rukoillut ja pyytänyt Jumalalta apua.
Pyhä Henki tuli myös hänen ylleen ja hän alkoi puhua kielillä.
Näin meidän elävä Jumalamme toimii!
Muistan kerran kun oli taas taloushuolia.
Pojat kyselivät: "Äiti mikä sun on? Mikä vaivaa?"
Kerroin huolestani ja he sanoivat: "Mitä sinä taloudesta stressaat! -
Etkö muista mitä Herra on tehnyt ja miten ilmestynyt?"
Lasten usko on voitokasta! Meidän tulisi oppia -
heidän luottavaisesta suhtautumisestaan elämään.
Tähän meitä kehottaa Raamattu.
On tärkeää mennä perheenä samaan suuntaan.
Tämä vaatii vaivaa ja sitoutumista. Sananlaskut 22, jae 6: -
"Totuta poikanen tiensä suuntaan, niin hän ei vanhanakaan siitä poikkea."
On tärkeää, että annamme lapsellemme esimerkin -
sitoutumalla Kristuksen ruumiin yhteyteen, seurakuntaan.
Tarvitsemme Kristuksen ruumiin tukea kasvattajina.
Lapset tarvitsevat ystäviä, yhteyttä ja opetusta.
Olemme panostaneet seurakuntayhteyteen -
ja poikamme ymmärtävät sen merkityksen.
Muut menot eivät mene edelle! Pojat lähtevät mielellään seurakuntaan.
Sitä ei kyseenalaisteta, koska se tulee jo äidinmaidosta.
Vanhin poikamme on teinivuosina kapinoinut tässä asiassa -
mutta emme ole antaneet sen vaikuttaa suhtautumiseemme.
Kristillisen koulun tuki on ollut meille todella tärkeää.
Vanhin poikamme kävi ala-asteen normaalissa koulussa.
Rukoilimme paljon kouluasiaa.
Koimme Jumalan kutsun siirtää hänet kristilliseen kouluun.
Mieheni kysyi Herralta: -
"Herra, miten saisimme poikamme kristilliseen kouluun?"
Pyhä Henki vastasi: "Lahjo hänet." Ajattele! Herra voi vastata näin!
Mieheni oli ihmeissään. "Mitä Herra tarkoitat? Miten?"
Pyhä Henki vastasi: "Lupaa ostaa hänelle mopo."
Tämän jälkeen hän meni poikamme luo.
"Jos saisit mopon, vaihtaisitko sitten kristilliseen kouluun?"
Poika: "Nyt heitit isä pahan."
Meni hetki ja hän kysyi: "Maksettaisko mopokortti myös?"
Mieheni lupasi - ja niin poika vaihtoi koulua.
Aluksi katui, koska koulu ei ulkoisesti ollut edellistä hienompi.
Pyhän Hengen rakastavan ilmapiirin vaikutuksesta hän pian sopeutui.
Myöhemmin hän kiitti meitä, -
koska entisiä kavereita ajautui huonoille teille.
Hän varjeltui tästä osittain juuri koulunvaihdon takia.
Kerran rukoilin ja kiitin Herraa lapsista, että he seuraavat Häntä.
Herra vastasi: "Ei Päivi. Kiitos, kun olet kertonut minusta."
Meidän tulee muistaa, että Herra haluaa enemmän kuin me, -
että lapsemme pelastuvat ja tulevat tuntemaan Hänet henkilökohtaisesti.
Tänä aikana on erityinen Elian hengen vaikutus.
Voidaan puhua erityisestä armosta.
Lopunaikoina Herra tahtoo, että isien sydämet kääntyisivät -
lasten puoleen ja lasten sydämet isien puoleen.
Raamattu kuvaa tätä Pyhän Hengen vaikutusta Elian henkenä, -
Jumalan erityisenä armona juuri tätä aikaa varten.
Ota kiinni tästä uskossa!
Vaikka suhteesi lapsiisi olisivat nyt huonot, -
niin Jumalan suunnitelma ja tahto on, että ne eheytyvät!
Tämä aika on juuri sitä varten.
Tämä sana on meitä äitejä varten. Huomaa sananpaikan järjestys: -
Ensin isien sydämet, ensin äitien sydämet.
Tämä on järjestys, joka avaa lastemme sydämet.
Ole valmis sovitusprosessiin. Anna Pyhän Hengen tutkia sydämesi.
Ala rukoilla, jotta anteeksianto lastesi kanssa toteutuisi.
Ole valmis myöntämään virheesi. Nöyrry Herran ja lastesi edessä.
Voit saada vihaisia reaktioita. Valmistaudu rukouksessa.
Pyhä Henki antaa hengen hedelmiä, jotta selviät voittajana.
Hän ohjaa teidät sovintoon. Voitte palvella yhdessä perheenä Herraa.
Jumalan tahto on, että sinä ja perheesi voitte hyvin -
ja välillänne vallitsee keskinäinen rakkaus.
Jumala on hyvin perhekeskeinen, minkä näemme Raamatusta.
Perhe tulee arvojärjestyksessä heti Jumalan jälkeen.
Jumala haluaa avata silmäsi näkemään perheen merkityksen.
Hän tekee erityistä työtä perheissä.
Haluatko ottaa vastaan Hänen työnsä ja apunsa perheessäsi?
Haluaisitko, että Hän parantaisi perheesi -
nostaisi loistamaan Hänen kirkkauttaan?
Olemaan esimerkkinä Jumalan siunaamasta perheestä, -
jossa vallitsee Hänen järjestyksensä. Palaan Joosuan sanoihin: -
"Minä ja minun perheeni palvelemme Herraa."
Voit tehdä tänään tämän julistuksen.
Tänään voit aloittaa prosessin itsessäsi.
Anna Jumalan tehdä työtä sinussa ja perheessäsi.
Ota vastaan Hänen armonsa.
Haluan rohkaista muutamalla sananpaikalla.
Voit opetella ja julistaa ne perheesi ylle ääneen.
”Jumalan sana ei tyhjänä palaja, -
vaan tekee sen, mitä varten se on lähetetty.”
Jes. 59:21: "Ja tämä on minun liittoni heidän kanssansa, sanoo Herra: -
minun Henkeni, joka on sinun päälläsi, ja minun sanani, -
jonka minä suuhusi panen, eivät väisty sinun suustasi, -
eivät lastesi suusta... sanoo Herra, nyt ja iankaikkisesti."
Jes. 54:13: "Sinun lapsesi ovat kaikki Herran opetuslapsia, -
ja suuri rauha on sinun lapsillasi oleva."
Jumalan siunausta sinulle ja perheellesi.
Tekstitys: Sinikka Martikkala